Meẓyan zgant-d wallen-is deg allen n yiwet d tilemzit llant atetten-t din, tagi d Malḥa d yiwet n tlemzit d taqbaylit d timinigt ɣer fransa, tusa-d akken ad tsekki di tmesbanit, tḥemmel aṭas tamaziɣt tɣuc imsulta maca teɣli gar ifassen n Meẓyan. Faruq d Meẓyan fɣen seg usečču, ma d Peugout iɣaḍ-it lḥal imi ur as-d-nnin ara belli Faruq d amsaltu yerna d aɛrab, Peugout irrekem ma d Meẓyan yettḍeggir kan tamuɣli-is ɣer Malḥa. Meẓyan yetbeɛ Malḥa mi teffeɣ akken ad d-taɣ Malboro, yessuter-as ad teddu yid-s ɣer uxxam-is. Malḥa tedda d Meẓyan ɣer uxxam-is tenssa din ɣur-s almi d sbeḥ teffeɣ-d ṭṭfen-tt sin-nni akken yettabaɛen Meẓyan wwin-tt ɣer wexxam n yimsulta, xedmen deg-s lbaṭel i wakken ad tt-id-seɣli ɣef sebba n arwaḥ-is ɣer Meẓyan. Tasusmi n Malḥa dayen i yeǧǧan imsulta ad tt-gren ɣer yiwen uderbuz, ṭṭlam d rriḥa akken ad tt-sqirren, tiyitiwin d lbaṭel i tesɛeda Malḥa ladɣa gar ifassen n Popeye.